সিলেট মহানগর পুলিশের শাহপরান থানার ভারপ্রাপ্ত কর্মকর্তা (ওসি) আক্তার হোসেন বলেন, রাত সাড়ে ১০ টায় শিবগঞ্জের মিতালী ফার্মেসির বিপরীতে তাহসিন আহমদ নামের একাদশ শ্রেণিতে পড়ুয়া ছাত্রের উপর দুর্বৃত্তরা হামলা করে। ছাত্রটি বেঁচে নেই। ময়নাতদন্তের জন্য মরদেহ উদ্ধার করে ওসমানী মেডিকেল কলেজ হাসপাতালে পাঠানো হয়েছে। ঘটনাস্থলের সিসিটিভির ফুটেজ সংগ্রহ করা হয়েছে। খুনিদের চিহ্নিত করে গ্রেফতারে পুলিশের একাধিকদল মাঠে রয়েছে।